CELEX: 62015CN0542
Language: sl
Date: 2015-10-16 00:00:00
Title: Zadeva C-542/15: Predlog za sprejetje predhodne odločbe, ki ga je vložilo Tribunale di Santa Maria Capua Vetere (Italija) 16. oktobra 2015 – kazenski postopek zoper Angelo Manzo

18.1.2016   
            
            
               SL
            
            
               Uradni list Evropske unije
            
            
               C 16/18
            
         Predlog za sprejetje predhodne odločbe, ki ga je vložilo Tribunale di Santa Maria Capua Vetere (Italija) 16. oktobra 2015 – kazenski postopek zoper Angelo Manzo
   (Zadeva C-542/15)
   (2016/C 016/22)
   Jezik postopka: italijanščina
   
      Predložitveno sodišče
   
   Tribunale di Santa Maria Capua Vetere
   
      Stranka v postopku v glavni stvari
   
   Angela Manzo
   
      Vprašanja za predhodno odločanje
   
   
               1.
            
            
               Ali je treba člena 49 PDEU in [56 PDEU], kakor tudi načeli enakega obravnavanja ter učinkovitosti razlagati tako, da nasprotujejo nacionalni ureditvi na področju iger na srečo, ki za dodelitev koncesij določa nov razpisni postopek (kot določa člen 10(9 g) zakona št. 44 z dne 26. aprila 2012), ki vsebuje klavzule, v skladu s katerimi je treba podjetja, ki niso predložila dokaza o gospodarski in finančni sposobnosti, izključiti iz postopka oddaje, ker niso določena druga merila, kot pa dve potrdili, ki ju izdata dve različni banki?
            
         
               2.
            
            
               Ali je treba člen 47 Direktive 2004/18/ES (1) Evropskega parlamenta in Sveta z dne 31. marca 2004 razlagati tako, da nasprotuje nacionalni ureditvi na področju iger na srečo, ki za dodelitev koncesij določa nov razpisni postopek (kot določa člen 10(9 g) zakona št. 44 z dne 26. aprila 2012), ki vsebuje klavzule, v skladu s katerimi je treba iz postopka oddaje izključiti podjetja, ki ne izpolnjujejo pogoja glede gospodarske in finančne sposobnosti, ker ni predvidenih nobenih alternativnih dokumentov in izbire, kot je to predvideno v ureditvi [Unije]?
            
         
               3.
            
            
               Ali člena 49 PDEU in [56 PDEU] nasprotujeta nacionalni zakonodaji, ki dejansko preprečuje vsako čezmejno dejavnost v sektorju iger na srečo – ne glede na obliko in način izvedbe zadevne dejavnosti, zlasti pa (v skladu z ugotovitvami v sodbi tretjega senata Sodišča z dne 12. septembra 2013 v zadevi Biasci in drugi, C-660/11 in C-8/12) v primerih, v katerih so zastopniki podjetij, s sedežem na ozemlju države, deležni fizičnega pregleda zaradi javne varnosti?
            
         
      (1)  Direktiva 2004/18/ES Evropskega parlamenta in Sveta z dne 31. marca 2004 o usklajevanju postopkov za oddajo javnih naročil gradenj, blaga in storitev (UL L 134, posebna izdaja v slovenščini, poglavje 6, zvezek 7, str. 132).